CELEX: 62016FN0029
Language: et
Date: 2016-06-14 00:00:00
Title: Kohtuasi F-29/16: 14. juunil 2016 esitatud hagi – ZZ jt versus komisjon

12.9.2016   
            
            
               ET
            
            
               Euroopa Liidu Teataja
            
            
               C 335/53
            
         14. juunil 2016 esitatud hagi – ZZ jt versus komisjon
   (Kohtuasi F-29/16)
   (2016/C 335/69)
   Kohtumenetluse keel: itaalia
   
      Pooled
   
   Hagejad: ZZ jt (esindaja: avvocato C. Cortese)
   
      Kostja: Euroopa Komisjon
   
      Hagi ese ja sisu
   
   Nõue tühistada komisjoni poolt personalieeskirjade artikli 85 alusel tehtud otsus teha kinnipidamisi pensionilt summas 22 368,13 eurot, mis arvestatakse maha hagejale makstavast toitjakaotuspensionist ning tema kolmele lapsele makstavast orvupensionist.
   
      Hagejate nõuded
   
   
               —
            
            
               tühistada individuaalsete maksete haldamise ja maksmise ameti (PMO) 17. augusti 2015. aasta otsus alusetult makstud summade tagasinõudmise kohta toitjakaotuspensioni ja orvupensioni näol, mis puudutab ZZ ja tema kolme alaealise tütre õigusi, ning vajalikus ulatuses tühistada sõnaselge otsus kaebuse rahuldamata jätmise kohta.
            
         
               —
            
            
               tühistada individuaalsete maksete haldamise ja maksmise ameti (PMO) 17. augusti 2015. aasta otsus alusetult makstud summade tagasinõudmise kohta toitjakaotuspensioni ja orvupensioni näol, mis puudutab X-i õigusi, ning vajalikus ulatuses tühistada vaikimisi tehtud otsus kaebuse rahuldamata jätmise kohta.
            
         
               —
            
            
               kohustada komisjoni hüvitama mittevaraline ja varaline kahju, mida hagejatele tekitati sellega, et rikuti nende õigust heale haldusele ning administratsiooni kohustust nende eest hoolitseda, vastavalt järgmises ulatuses:
               
                           —
                        
                        
                           ZZ palga, mis ta sai Euroopa Toiduohutusameti (EFSA) ajutise teenistujana palgaastmel AD 9, ja palga, mis ta sai komisjoni ametnikuna palgaastmel AD 12, vahe ühe aasta jooksul;
                        
                     
                           —
                        
                        
                           hagejatelt vaidlustatud otsuses tagasi nõutud summa, millele lisandub muutmise teates nr 2 kehtestatud pensionisumma ja muutmise teates nr 3 kehtestatud summa vahe, alates teate nr 3 jõustumisest kuni hetkeni, mil perekond on võimeline end oma varasemas elukohas uuesti sisse seadma; hinnanguliselt võib selleks õiglaselt kuluda üks aasta alates käesoleva kohtuasja lahendamisest.
                        
                     
         
               —
            
            
               mõista kohtukulud välja komisjonilt.